**ИЗМЕНЕНИЕ В КРИТЕРИИ И РЕД**

**ЗА ОПРЕДЕЛЯНЕ НА ИЗПЪЛНИТЕЛИ НА БОЛНИЧНА МЕДИЦИНСКА ПОМОЩ ЗА ВРЕМЕТО НА ОБЯВЕНО ИЗВЪНРЕДНО ПОЛОЖЕНИЕ, СЪОТВЕТНО НА ИЗВЪНРЕДНА ЕПИДЕМИЧНА ОБСТАНОВКА СЪГЛАСНО ЧЛ. 4 АЛ. 5 ОТ ЗАКОН ЗА БЮДЖЕТА НА НЗОК ЗА 2021 Г., НЕРАЗДЕЛНА ЧАСТ ОТ**

**МЕТОДИКАТА ПО** [**ЧЛ. 344, АЛ. 1, Т. 6 ОТ НАЦИОНАЛНИЯ РАМКОВ ДОГОВОР ЗА МЕДИЦИНСКИТЕ ДЕЙНОСТИ МЕЖДУ НАЦИОНАЛНАТА ЗДРАВНООСИГУРИТЕЛНА КАСА И БЪЛГАРСКИЯ ЛЕКАРСКИ СЪЮЗ ЗА 2020 – 2022 Г.**](apis://Base=NARH&DocCode=30684&ToPar=Art344_Al1_Pt6&Type=201)

**№ РД-НС-05-9-10/22.04.2021 г.**

**Т. 6 придобива следното съдържание:**

„Надзорният съвет на НЗОК утвърждава увеличен размер на месечните стойностите на разходите по РЗОК и по изпълнители на болнична медицинска помощ, по структура на средствата изчислена по тежест на критериите, както следва 95% на база брой легла, 2% на база относителен дял на интензивните легла, 1% на база брой хоспитализации и 2% на база приети по спешност пациенти.“

**Т. 7 придобива следното съдържание:**

„Надзорният съвет на НЗОК утвърждава списък от 15 бр. лечебни заведения - изпълнители на болнична медицинска помощ, изпратени в ЦУ на НЗОК съгласно т. 4, на обща стойност на средствата за РЗОК в размер на 25 000 хил. лв. за разпределяне на увеличен размер на стойностите на разходите по чл. 4, ал. 1, т. 1, буква „б“ от Закона за бюджета на НЗОК за 2021 г. за изплащане еднократно от РЗОК на средствата за работа при обявено извънредно положение, съответно на извънредна епидемична обстановка за тримесечен период.“

Настоящите „Критерии и ред за определяне на изпълнители на болнична медицинска помощ за времето на обявено извънредно положение, съответно на извънредна епидемична обстановка съгласно чл. 4, ал. 5 от Закона за бюджета на НЗОК за 2021 г., неразделна част от Методиката по чл. 344, ал. 1, т. 6 от Националния рамков договор за медицинските дейности между Националната здравноосигурителна каса и Българския лекарски съюз за 2020 – 2022 г., влизат в сила от 01.01.2021 г. и действат в съответствие с чл. 15а от Закон за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (Загл. доп. – ДВ, бр. 44 от 2020 г., в сила от 14.05.2020 г.)